Θέμα: Modern Greek Language (Secondary School)
Ερώτηση: Γιατί χρειάζεται να μάθω ξένες γλώσσες; https://encrypted-tbn0.gstatic.com/images?q=tbn:ANd9GcRNJ2zgQAeUkf7gaEprrl9huUpxOMzj1gYyQ&usqp=CAU Στην εποχή που ζούμε υπάρχουν πολλές και διαφορετικές γλώσσες που χρησιμοποιούνται σε διαφορετικές χώρες. Κάποιες απ' αυτές έχουν αρκετά κοινά, οι περισσότερες, ωστόσο, είναι τόσο διαφορετικές, ώστε δεν επιτρέπουν την επικοινωνία μεταξύ δύο ανθρώπων που γνωρίζουν ο ένας τη μία κι ο άλλος την άλλη. Επομένως, αν θέλουμε να επικοινωνήσουμε με κάποιο άτομο που δεν γνωρίζει τη γλώσσα μας, τότε θα πρέπει είτε να μάθουμε εμείς τη δική του, είτε και οι δύο να γνωρίζουμε μια άλλη, κοινή γλώσσα, η οποία θα χρησιμεύσει ως μέσο επικοινωνίας. Παράλληλα, η γνώση ξένων γλωσσών είναι από τα προσόντα, τα οποία σε παγκόσμιο επίπεδο κρίνονται σήμερα ως ιδιαίτερα αξιόλογα, χρήσιμα και σημαντικά. Οι περισσότερες πολυεθνικές εταιρείες, που δραστηριοποιούνται σε ολόκληρο τον κόσμο, χρυσοπληρώνουν για θέσεις, στις οποίες απαραίτητη είναι η γνώση των γλωσσών που απαιτούν οι εργασίες της εταιρείας. Από την άλλη μεριά οι ξένες γλώσσες δίνουν στο άτομο και τη δυνατότητα να εργαστεί σε άλλες χώρες, όπου οι συνθήκες ζωής και το βιοτικό επίπεδο είναι καλύτερα. Επομένως, μπορούμε με σιγουριά να πούμε πως η κάθε νέα γλώσσα που μαθαίνουμε διευρύνει τους ορίζοντές μας και ανοίγει νέες πόρτες που αλλιώς θα έμεναν κλειστές. Επιπλέον, μαθαίνοντας μια νέα γλώσσα, το άτομο αυξάνει τις ικανότητές του στον διάλογο και στην επικοινωνία και εξασκεί τις κοινωνικές του δεξιότητες. Ακόμη μαθαίνει τον πολιτισμό και τις συνήθειες του λαού που βρίσκεται πίσω απ' αυτή την ξένη γλώσσα και έτσι εμπλουτίζει τον εσωτερικό του κόσμο. Όταν, για παράδειγμα, κάποιος ξένος μαθαίνει την ελληνική γλώσσα μελετώντας ελληνικά κείμενα, τότε μαθαίνει και πράγματα που αφορούν τον ελληνικό πολιτισμό και ιστορία. Ως συμπέρασμα, μπορούμε να πούμε πως η γνώση ξένων γλωσσών είναι ένα προσόν που μόνο θετικά αποτελέσματα μπορεί να φέρει στη ζωή του ανθρώπου. [Ανώνυμο άρθρο από τον ιστότοπο: https://www.glwsses.gr/foreign-language-advices/the-need-of-aforeign-language.html Ανάκτηση στις 27-12-2020, διασκευή για τις ανάγκες των εξετάσεων] Βρες τη σωστή επιλογή (σωστό/λάθος) σχετικά με την παρακάτω πρόταση, με βάση τα περιεχόμενα του κειμένου: Οι άνθρωποι που δεν γνωρίζουν ξένες γλώσσες σήμερα δεν μπορούν να δουλέψουν.
Επιλογές:
Σωστό
Λάθος
Σωστή απάντηση (αριθμός επιλογής, από 0): 1